समय के साथ मीरा और ज्ञानी की दो बेटियाँ हुई। नौकरी बहुत बड़ी नहीं थी। बस अपना घर बना लिया था इसीसे कुछ राहत थी। बड़ी बेटी पढ़ने में सामान्य रही। उसकी शादी पास ही के शहर में कर दी गई। छोटी बेटी पर ज्ञानी जी की उम्मीदें टिकी थीं। बेटी ने उन्हें पूरा भी किया और पढ़ाई पूरी कर एक मल्टीनेशनल कम्पनी में नौकरी पा ली। बस समस्या थी कि पहली नियुक्ति ही घर से काफी दूर हुई। इससे मीरा को छोटी बेटी का जाना बहुत खला। सास के स्वर्गवास ने उसे और अकेला कर दिया। घर में सदस्यों की घटी संख्या ने बाजार की खरीदारी और घरेलू काम को भी घटा दिया।